wickkiey/tamil-wikipedia-chunked huggingface dataset:
# வர்க்கக்காரணியற்ற முழுஎண்

எண் கோட்பாட்டில் **வர்க்கக்காரணியற்ற முழுஎண்** (*square-free*, *quadratfrei* integer) என்பது, 1ஐத் தவிர வேறெந்த முழு வர்க்க எண்ணாலும் வகுபடாத முழு எண்ணாகும்.  
எடுத்துக்காட்டுகள்:
- 10 இன் வகு எண்கள்: {1, 2, 5, 10}. இவ் வகுஎண்களில் 1ஐத் தவிர வேறெந்த எண்ணும் முழுவர்க்கமல்ல. எனவே 10 ஒரு வர்க்கக்காரணியற்ற எண்.
- 18 இன் வகு எண்கள்: {1, 2, 3, 6, 9, 18} இவ் வகுஎண்களில் 1ஐத் தவிர 9 = 3<sup>2</sup>ம் முழுவர்க்கம். எனவே 18 வர்க்கக்காரணியற்ற எண் அல்ல.  
நேர் வர்க்கக்காரணியற்ற முழுஎண்களின் தொடர்வரிசை:
:1, 2, 3, 5, 6, 7, 10, 11, 13, 14, 15, 17, 19, 21, 22, 23, 26, 29, 30, 31, 33, 34, 35, 37, 38, 39, ...
# வர்க்கக்காரணியற்ற முழுஎண்

## சமானக் கூற்றுகள்

- நேர் முழுஎண் *n* இன் பகாக் காரணியாக்கத்திலுள்ள எந்தவொரு பகா எண்ணும் மீளும் காரணியாக இல்லாமல் இருந்தால், இருந்தால் மட்டுமே, *n* ஒரு வர்க்கக்காரணியற்ற முழுஎண்ணாக இருக்கும். இதனை, நேர் முழுஎண் *n* இன் ஒவ்வொரு காரணியாக்கம் *n*&nbsp;=&nbsp;*ab*-யிலும் காரணிகள் *a* , *b* இரண்டும் சார்பகா எண்களாக இருந்தால், இருந்தால் மட்டுமே, *n* ஒரு வர்க்கக்காரணியற்ற முழுஎண்ணாக இருக்கும் என்றும் கூறலாம். இந்த வரையறையிலிருந்து அனைத்துப் பகா எண்களுமே வர்க்கக்காரணியற்ற முழுஎண்களாக இருப்பதை அறிந்து கொள்ளலாம்.
- மோபியஸ் சார்பு μ(*n*)&nbsp;≠&nbsp;0 என இருந்தால், இருந்தால் மட்டுமே, நேர் முழுஎண் *n* ஒரு வர்க்கக்காரணியற்ற முழுஎண்ணாக இருக்கும்.
- *n* வரிசைகொண்ட ஏபெல் குலங்கள் எல்லாம் குலச் சமஅமைவியமுடையதாய் இருந்தால், இருந்தால் மட்டுமே, *n* ஒரு வர்க்கக்காரணியற்ற முழுஎண்ணாக இருக்கும். அதாவது, அவை சுழற்குலமாக இருந்தால், இருந்தால் மட்டுமே, *n* ஒரு வர்க்கக்காரணியற்ற முழுஎண்ணாக இருக்கும்.
# சந்தேக நபர் (திரைப்படம்)

**சந்தேக நபர்** (Suspect X) என்பது 2008ஆம் ஆண்டு வெளிவந்த ஜப்பானிய மொழி திரைப்படம் ஆகும். இதன் இயக்குநர் ஹரொஜி நிசிடனி (Hiroshi Nishitani) என்பவர் ஆவார். இத்திரைப்படத்தின் கதை ஜப்பனிய எழுத்தாளர் *கெய்கோ கிகாஷினோ* என்பவரின் *த டிவோஷன் ஆப் சஸ்பெக்ட் எக்ஸ்* என்ற புதினத்திலிருந்து எடுக்கப்பட்டுள்ளது.
# சந்தேக நபர் (திரைப்படம்)

### கதை

கணித ஆசிரியரான *டெட்ஷியா இஷிகாமி* சமூகத்துடன் சேராமல் வாழும் மனிதர், விவாகரத்து பெற்று தனியாக ஒரு மகளை வைத்துக்கொண்டு உணவு விடுதி நடத்தி வரும் *யாசுகோ ஹனவோகா* ஆகியோரின் காதல் கதையை மென்மையாக சொல்லப்பட்டுள்ளதுவே, இந்தப் படத்தின் கதை. தனது காதலியின் முன்னால் கணவனின் தொல்லை தாங்க முடியாமல் காதலியும் மகளும் சேர்ந்து கொலைசெய்வதை பார்த்துவிட்ட கணித ஆசிரியர் தனது கணிதத்தின் மூலமே காப்பாற்ற நினைக்கிறார். திரைப்படத்தில் காதலனும் காதலியும் பனிபொழியும் மலை மீது ஏறிச்செல்லும் காட்சி அழகாக படமாக்கப்பட்டு, கதையின் செறிவை தெளிவுபடுத்துகிறது.
# சந்தேக நபர் (திரைப்படம்)

### வரவேற்பு

2008 ஆம் ஆண்டு வெளிவந்த இந்த படம் 52,323,944 டாலர்கள் வசூலித்து சாதனை புரிந்தது.
# சந்தேக நபர் (திரைப்படம்)

### மேலும் பார்க்க

-
# ஊராட்சி ஒன்றிய துவக்கப் பள்ளி, இராமம்பாளையம்

**இராமம்பாளையம் ஊராட்சி ஒன்றிய அரசு துவக்கப் பள்ளி**, கோவை மாவட்டம், ஜடையம்பாளயம் ஊராட்சிக்குட்பட்ட இராமம்பாளையம் கிராமத்தில் அமைந்துள்ள அரசு ஆரம்பப்பள்ளி. இப் பள்ளி கோயம்புதூரிலிருந்து 38 கி.மீ. தொலைவில், மேட்டுப்பாளையத்திலிருந்து அன்னூர் செல்லும் வழியில் 5 கி.மீ தொலைவில், காரமடை-சிறுமுகை சாலையில் அமைந்திருக்கிறது. 1930 ஆம் ஆண்டு இப் பள்ளி தொடங்கப்பட்டது.  
மாவட்ட ஆட்சித் தலைவர், கல்வித்துறை உயர் அதிகாரிகள், அண்ணா பல்கலைக் கழகத்தின் துணை வேந்தர் மற்றும் பலர் வந்து பார்த்து செல்லும் மாதிரிப் பள்ளியாக இந்த ஆரம்பப் பள்ளி உள்ளது..
# ஊராட்சி ஒன்றிய துவக்கப் பள்ளி, இராமம்பாளையம்

## ஆசிரியர்களின் முயற்சியும் கிராமத்தினரின் ஒத்துழைப்பும்

2011 ஆம் கல்வியாண்டில், இப்பள்ளியின் ஆசிரியர் ஃப்ராங்க்ளின் மற்றும் தலைமை ஆசிரியை சரஸ்வதி ஆகிய இருவரின் முயற்சியால், குழந்தைகளின் வகுப்பறைகள் நவீனப்படுத்தப்பட்டன. இவர்கள் மேல் நம்பிக்கை கொண்ட கிராமத்தினரின் கிராமக் கல்விக் குழுவினரும் இவர்களுடன் இணைந்து செயல்பட்டனர்.
# ஊராட்சி ஒன்றிய துவக்கப் பள்ளி, இராமம்பாளையம்

## பள்ளியில் உள்ள வசதிகள்

- முனைகளில் இடிக்காமல் படிக்க வட்ட மேஜைகள்
- குளிரூட்டப்பட்ட வகுப்பறை
- கணிணி ஆய்வகம்
- டைல்ஸ் கிரானைட் கொண்ட தரை
- நவீன ஒலிபெருக்கிகள்
- வகுப்பில் சாதாரண மற்றும் வெந்நீர் குடிநீருக்கு தனித்தனி குழாய்
- மாணவர்களுக்கு எழுத பச்சை வண்ணப்பலகை
- முதலுதவிப் பெட்டி, எல்.சி.டி புரொஜெக்டர், டிவிடி சாதனம்  
குழந்தைகளுக்கு, யோகா பயிற்சி, ஓவியப் பயிற்சி, விளையாட்டு, செய்தித்தாள் வாசிப்பு பயிற்சி, ஆங்கிலப் பயிற்சி, சேமிக்க பயிற்சி என்று பல விதங்களில் பயிற்சி தரப்பட்டு, அவர்கள் ஊக்குவிக்கப்படுகின்றனர்.
# ஊராட்சி ஒன்றிய துவக்கப் பள்ளி, இராமம்பாளையம்

## கோவை மாவட்ட ஆட்சியரின் அங்கீகாரம்

கோவை மாவட்ட ஆட்சியர் இந்த நவீனமாக்கலை மாவட்டத்தின் பிற பள்ளிகளுக்கும் விரிவாக்கப்படுத்த, ஆனைக்கட்டி, பொள்ளாச்சி, தொண்டாமுத்தூர் உட்பட்ட நான்கு பள்ளிகளை சீரமைக்க உத்தரவிட்டு நிதி ஒதுக்கீடும் செய்துள்ளார்.
# சாரதா தேவி

**அன்னை சாரதா தேவி** (ஆங்கிலம்:*Sarada Devi*, ; ) (22 திசம்பர் 1853 – 20 சூலை 1920), ஆன்மிகவாதியும், இராமகிருஷ்ணரின் மனைவியும் ஆவார். இராமகிருஷ்ண இயக்கத்தின் வளர்ச்சிக்கு முக்கியத் தூணாக இருந்தவர்.
# சாரதா தேவி

## இளமைக்காலம்

அன்னை சாரதா தேவி கல்கத்தாவில் ஜெயராம்பாடி என்ற கிராமத்தில் 1853 டிசம்பர் 22 ஆம் நாள் ராமசந்திர முகர்ஜிக்கும் சியாமா சுந்தரி தேவிக்கும் முதல் குழந்தையாகப் பிறந்தார். இவர் பள்ளி சென்று படித்ததில்லை என்ற போதும் பிற்காலத்தில் தமது சொந்த முயற்சியால் சிறிது படிக்கவும் எழுதவும் கற்றுக்கொண்டார்.  
ஐந்து வயதில் இவர், ராமகிருஷ்ணரின் வாழ்க்கைத் துணைவியானார். தமது கணவரைப் பலர் பைத்தியக்காரர் என்று கூறுவதால் வருத்தப்பட்டு அவருக்கு உதவி செய்ய வந்தார். அங்கு ராமகிருஷ்ணரின் ஆன்மிக வாழ்விற்குத் துணையாக அவருக்கும், அவரைக் காண வரும் பக்தர்களுக்கும் சமைப்பது, அவரது வழிகாட்டுதலில் ஆன்மிக சாதனைகளில் ஈடுபடுவது என்று ஆன்மிகப் பணிகளைச் செய்தார்.
# சாரதா தேவி

## சங்க ஜனனி

சுவாமி விவேகானந்தர், அன்னை சாரதா தேவியை ’சங்க ஜனனி’ என்று குறிப்பிடுவார். ஸ்ரீராமகிருஷ்ணரின் மறைவுக்குப் பின்னர், 1888 ஏப்ரல் மாதம் கயைக்குச் சென்ற அன்னை, அங்கு உள்ள சன்னியாசிகளுக்கு உள்ள மட வசதிகளை ஸ்ரீராமகிருஷ்ண பரமஹம்சரின் துறவிச் சீடர்கள் இருந்த ஏழ்மை நிலையோடு ஒப்பிட்டுப் பார்த்து வருந்தி அழுதார். அவர், ஸ்ரீராமகிருஷ்ணரிடம் "..உமது பெயரில் அனைத்தையும் துறந்த என் பிள்ளைகள் உணவுக்காகப் பிச்சையெடுப்பதை என்னால் பொறுத்துக்கொள்ள முடியவில்லை. உம்மிடம் எனது பிரார்த்தனை இதுதான்: உமது பெயரைச் சொல்லிக் கொண்டு உலகைத் துறப்பவர்களுக்குச் சாதாரண உணவும் உடையும் கிடைக்க வேண்டும். அவர்கள் உமது உபதேசங்களையும் லட்சியங்களையும் மையமாகக் கொண்டு ஓரிடத்தில் ஒன்றுகூடி வசிக்க வேண்டும். உலக வாழ்க்கையில் துன்புற்ற மக்கள், அவர்களிடம் வந்து உமது அமுதமொழிகளைக் கேட்டு ஆறுதல் பெற வேண்டும். அதற்காகவே அல்லவா நீர் வந்தீர்! அவர்கள் அலைந்து திரிவதைக் காண என்னால் சகிக்க முடியவில்லை" என்று பிரார்த்தித்தார். இவ்வாறு தமது பிரார்த்தனை மூலம் ராமகிருஷ்ண இயக்கத்திற்கு முதல் விதையை இட்டார். அதனாலேயே ’சங்க ஜனனி’ (இயக்கத்தை தோற்றுவித்தவர்) எனப் போற்றப்படுகிறார்.
# சாரதா தேவி

## பெண் கல்வி

அன்னை சாரதா தேவி பெண் கல்வியை ஊக்குவித்தார். நிவேதிதையின் மறைவுக்குப் பின்னரும் அவர் ஆரம்பித்த பெண்கள் பள்ளி தொடர்ந்து நடைபெறக் காரணமானவர்.
# சாரதா தேவி

## கடைசி உபதேசம்

1919 இறுதியிலிருந்து அவரது உடல் ஆரோக்கியம் குன்றியது. அவரது நோய் கடுமையான காய்ச்சல் (Kala-azar) என்று கல்கத்தாவில் கண்டு பிடிக்கப்பட்டது. தமது வாழ்நாளின் இறுதிநாள் 1920 ஜூலை 20 வரை அவர் இந்த நோயால் அவதிப்பட்டார். ”மகளே, யாரெல்லாம் வந்திருக்கிறார்களோ, யாரெல்லாம் வரவில்லையோ, இனி யாரெல்லாம் வரப்போகிறார்களோ, அந்த என் பிள்ளைகளுகெல்லாம் என் அன்பைத் தெரிவித்துவிடு.என் நல்லாசிகள் அவர்களுக்கு எப்போதும் உண்டு” என்று தமது கடைசி உபதேசத்தை அளித்தார்.
# பனஸ்கந்தா மாவட்டம்

**பனஸ்கந்தா மாவட்டம்** (Banaskantha district) இந்திய மாநிலமாகிய குஜராத்தில் உள்ளது. இதன் தலைமையகம் பாலன்பூர் நகரில் உள்ளது. இங்கு பாயும் பனாஸ் ஆற்றின் காரணமாக மாவட்டத்திற்கு பனாஸ்காண்டா எனப் பெயரிடப்பட்டது. இந்திய விடுதலைக்கு முன்னர் இம்மாவட்டத்தின் பகுதிகளை பாலன்பூர் சமஸ்தானம் மற்றும் தாந்தா சம்ஸ்தான மன்னர்கள் ஆட்சி செய்தனர்.
# பனஸ்கந்தா மாவட்டம்

## புவிப்பரப்பு

இது 10,751&nbsp; சதுர கிலோமீட்டர் பரப்பளவைக் கொண்டது. பரப்பளவின் அடிப்படையில் குஜராத்தின் மூன்றாவது பெரிய மாவட்டமாக உள்ளது.
# பனஸ்கந்தா மாவட்டம்

## பொருளாதாரம்

இந்த மாவட்டத்தின் பொருளாதாரத்தில் உணவுப் பண்டங்களும், சுற்றுலாத் துறையும், துணி உற்பத்தியும் பெரும்பங்கு வகிக்கின்றனர். சோளம், புகையிலை உள்ளிட்ட பொருட்களை விளைவிக்கின்றனர். எண்ணெய் வித்துக்களை ஏற்றுமதி செய்கின்றனர்.
வளர்ச்சியில் பின்தங்கிய மாவட்டங்களில் ஒன்று. மத்திய அரசின் வளர்ச்சி நிதியைப் பெறுகிறது.
# பனஸ்கந்தா மாவட்டம்

## பிரிவுகள்

இது 12 வட்டங்களாகப் பிரிக்கப்பட்டுள்ளது.  
- அமீர்காத்
- பாபர்
- தந்திவாடா
- தண்டா
- தீசா
- தேவ்தர்  
- தானேரா
- பாலன்பூர்
- சிகோரி
- தாரத்
- வத்கம்
- வாவ்
# பனஸ்கந்தா மாவட்டம்

## போக்குவரத்து

பாலன்பூர், தீசா உள்ளிட்ட நகரங்களில் இருந்து குஜராத்தில் உள்ள பிற நகரங்களுக்குப் போக்குவரத்து வசதி உள்ளது. தேசிய நெடுஞ்சாலையின் மூலம் ராஜஸ்தானுக்குப் போய் வரலாம்.
# பனஸ்கந்தா மாவட்டம்

## மக்கள் தொகை

2011 ஆம் ஆண்டு கணக்கெடுப்பின்படி, 3,116,045 மக்கள் வாழ்கின்றனர்.  
சராசரியாக சதுர கிலோமீட்டருக்குள் 296 பேர் வாழ்கின்றனர். பால்விகிதக் கணக்கெடுப்பில், சராசரியாக ஆயிரம் ஆண்களுக்கு நிகராக 936 பெண்கள் இருப்பது தெரிய வந்தது. இங்கு வாழ்பவர்களில் 66.39% பேர் கல்வியறிவு பெற்றுள்ளனர்.
# பெட்ரோபிராசு

:''மலேசிய எரிவளி நிறுவனம் பெட்ரோனாசுடன் குழப்பிக் கொள்ளாதீர்கள்.  
**பெட்ரோலியோ பிரேசிலீரோ எசு. ஏ.** (*Petróleo Brasileiro S.A.*) அல்லது **பெட்ரோபிராசு** (*Petrobras*) ஆற்றல் தொழிற்துறையில் பகுதி அரசுடைமையான பிரேசிலிய பன்னாட்டு நிறுவனமாகும். இதன் தலைமையகம் இரியோ டி செனீரோவில் உள்ளது. தெற்கு அரைக்கோளத்தில் பங்குச்சந்தை முதலீட்டில் மிகப்பெரிய நிறுவனமாக விளங்குகிறது. 2011இல் பணவரவுகளைப் பொறுத்து இலத்தீன அமெரிக்காவின் மிகப் பெரிய நிறுவனமாக மதிப்பிடப்பட்டது.  
பெட்ரோபிராசு 1953இல் நிறுவப்பட்டது. 1997இலிருந்து இது பிரேசிலில் பாறை எண்ணெய், எரிவளித் துறையில் சட்டபூர்வ ஏகபோகத்தை இழந்தது. இருப்பினும் ஒருநாளைக்கு 2 பில்லியன் பேரல்கள் (320,000 மீ<sup>3</sup>) சமனான பாறை எண்ணெயை வெளிப்படுத்தும் பெட்ரோபிராசு பிரேசிலின் குறிப்பிடத்தக்க எண்ணெய் தயாரிப்பு நிறுவனமாக விளங்குகிறது. இதற்கு பாறைநெய் தூய்விப்பாலைகளும் எண்ணெய் சரக்குப் கப்பல்களும் சொந்தமாக உள்ளன. எண்ணெய்வழிப் பொருட்களை விற்கும் முதன்மை நிறுவனமாகவும் உள்ளது. உலகில் ஆழ்நீர் மற்றும் மீயாழ்நீர் பாறைநெய் வெளிப்படுத்தலில் மேம்பட்ட தொழினுட்பத்தை கையாள்வதில் முன்னணியில் உள்ளது.  
செப்டம்பர் 2010இல், வரலாற்றிலேயே மிகப்பெரிய பங்கு விற்பனையாக, பெட்ரோபிராசு பிரேசிலின் பங்குச்சந்தையில் US$72.8 பில்லியன் மதிப்புள்ள தனது பங்குகளை விற்றது. உடனடியாக பெட்ரோபிராசு இந்த விற்பனை மூலமாக சந்தைப்படுத்தல் முதலீட்டில் உலகின் நான்காவது பெரிய நிறுவனமாக ஆனது. 2015 ஆம் ஆண்டு ஆகஸ்ட் மாதம் கடன் பிரட்சனையின் காரணமாக பல தொழிலாளர்கள் வேலையை இழந்தனர். தற்போது நிதி நெருக்கடி தீர்ந்துள்ளதாக அந்த நிறுவனம் தெரிவித்துள்ளது.
# வடக்குத் தீவு

**வடக்குத் தீவு** (*North Island*) அல்லது **தெ இகா-அ-மாவுய்** (*Te Ika-a-Māui*) என்பது நியூசிலாந்தில் உள்ள முக்கிய இரண்டு தீவுகளில் ஒன்றாகும். இத்தீவை விடப் பெரியதும், ஆனால் மக்கள்தொகை சிறியதுமான தெற்குத் தீவை குக் நீரிணையால் இது பிரிக்கிறது. வடக்குத் தீவின் பரப்பளவு ஆகும். இது உலகின் 14வது பெரிய தீவு ஆகும். இங்குள்ள மக்கள்தொகை 3,422,000 (சூன் 2013) ஆகும். நியூசிலாந்தின் 77% மக்கள் இத்தீவிலேயே வாழ்கின்றனர். நியூசிலாந்தின் மிகப் பெரிய நகரம் ஆக்லாந்து, மற்றும் தலைநகர் வெலிங்டன் ஆகியன இங்கு அமைந்துள்ளன.  
பல ஆண்டுகளாக இத்தீவு வடக்குத் தீவு என அழைக்கப்பட்டு வந்திருந்தாலும், தெற்குத் தீவைப் போன்று இதற்கும் அதிகாரப்பூர்வமான பெயர் இருக்கவில்லை என 2009 ஆம் ஆண்டில் நியூசிலாந்தின் புவியியல் வாரியம் அறிந்தது. பொதுக் கருத்துக்கணிப்பு ஒன்று நடத்தப்பட்டு, 2013 அக்டோபரில் இதற்கு அதிகாரப்பூர்வமாக வடக்குத் தீவு (அல்லது தெ இகா-அ-மாவுய்) எனப் பெயரிடப்பட்டது.
# பாணிமுக்தா

**பாணிமுக்தா** (வேறு பெயர்கள்:**சக்குரும்**, **சக்கர்**, **சக்ரே**, **சலிக்கர்**) என்பது பழங்காலப் போர்க் கருவிகளில் ஒன்றாகும். இது அதிபயங்கர தாக்குதலுக்குப் பயன்பட்ட கருவியாகும். இந்தக் கருவியை எதிரியின்மீது எறிந்து தாக்குவதற்கு வீரர்கள் பயன்படுத்தியது தெரியவந்துள்ளது.
# பாணிமுக்தா

## உபயோக முறை

குவிந்த அமைப்புடன் தட்டையாக இல்லாமல் மெல்லியதும், வெளிவட்டம் கூர்மையான நுனி உடையதுமாக இந்த ஆயுதம் அமைந்திருக்கும். ஆள்காட்டி விரல் அல்லது கட்டை விரல் கொண்டு அதிவிரைவாக சுழற்றி எறிந்து தாக்க உதவியுள்ளது. பொதுவாக எதிரிகளின் தலை, கை, கால் போன்றவையே இதன் குறியாக இருந்துள்ளது. இது பொதுவாக 40 செமீ முதல் 100 செமீட்டர்கள் வரை பறந்து சென்று எதிரிகளைத் தாக்கும்.
# பாணிமுக்தா

## தோற்றம்

இந்த ஆயுதம் 12 செ.மீ. முதல் 30 செ.மீ. வரையான அளவுடன் அதன் மேல் சித்திர வேலைப்பாடுகளும் செய்யப்பட்டுள்ளது. இது இரும்பு, அல்லது பித்தளை போன்ற உலோகத்தால் செய்யப்பட்டுள்ளது.
# பாணிமுக்தா

## கண்டுபிடிப்பு

தமிழகம் மற்றும் பஞ்சாப் மட்டுமின்றி திபெத், மலேசியா, இந்தோனேசியா ஆகிய நாடுகளிலும் பயன்படுத்தப்பட்டுள்ளது தெரிய வந்துள்ளது. 800 ஆண்டுகளுக்கு முன்னரே இந்த ஆயுதத்தை உபயோகித்த வல்லுனர்கள் இருந்துள்ளார்கள்.
# உள்ளாடர்

**உள்ளாடர்** இவர்கள் கேரள மாநிலம் இடுக்கி மாவட்டம் பத்தனம்திட்டா போன்ற இடங்களை உள்ளடக்கிய மேற்குத் தொடர்ச்சி மலையில் அமைந்துள்ள பெரியார் புலிகள் சரணாலயப்பகுதியில் விவசாயம் செய்து வாழும் பழங்குடி மக்கள் ஆவர். இப்பகுதியில் இவர்கள் கணிசமான அளவு வாழுகிறார்கள்.
# உள்ளாடர்

### மொழி

இவர்கள் பிரதானமாக அப்பகுதி மொழியான மலையாளத்தைப் பேசினாலும், தமிழ் மொழியையும் சரளமாகப் பேசுகிறார்கள்.
# உள்ளாடர்

### தொழில்

முக்கியமாக மிளகு, காப்பி, ஏலக்காய் இவர்கள் பயிரிடும் பயிர் வகையாகும்.
# மலைப்பண்டாரம்

**மலம்பண்டாரம்** என்ற பெயர் கொண்ட இவர்கள் கேரள மாநிலம் இடுக்கி மாவட்டம் பத்தனம்திட்டா போன்ற இடங்களை உள்ளடக்கிய மேற்குத் தொடர்ச்சி மலையில் அமைந்துள்ள பெரியார் புலிகள் சரணாலயப்பகுதியில் விவசாயம் செய்து வாழும் பழங்குடி மக்கள் ஆவர். இப்பகுதியில் இவர்கள் கணிசமான அளவு வாழுகிறார்கள்.
# மலைப்பண்டாரம்

### தொழில்

வேட்டையாடுதல், மரம் வெட்டுதல், தேன் சேகரித்தல், மீன் பிடித்தல் ஆகிய பாரம்பரியத் தொழிலோடு மிளகு, காப்பி, ஏலக்காய் போன்றவையும் பயிரிட்டு வாழுகிறார்கள்.
# மலைப்பண்டாரம்

### மொழி

இவர்கள் பிரதானமாக அப்பகுதி மொழியான மலையாளத்தைப் பேசினாலும், தமிழ் மொழியையும் சரளமாகப் பேசுகிறார்கள்.
# மலைராயர்

**மலராயர்** என்ற பெயர் கொண்ட இவர்கள் கேரள மாநிலம் இடுக்கி மாவட்டம் பத்தனம்திட்டா போன்ற இடங்களை உள்ளடக்கிய மேற்குத் தொடர்ச்சி மலையில் அமைந்துள்ள பெரியார் புலிகள் சரணாலயப்பகுதியில் விவசாயம் செய்து வாழும் பழங்குடி மக்கள் ஆவர். இப்பகுதியில் இவர்களுடன் சேர்த்து 1.25 லட்சம் மக்கள் வாழுகிறார்கள்.
# மலைராயர்

### தொழில்

முக்கியமாக மிளகு, காப்பி, ஏலக்காய் இவர்கள் பயிரிடும் பயிர் வகையாகும்.
# மலைராயர்

### மொழி

இவர்கள் பிரதானமாக அப்பகுதி மொழியான மலையாளத்தைப் பேசினாலும், தமிழ் மொழியையும் சரளமாகப் பேசுகிறார்கள்.
# எம்பிராயெர்

**எம்பிராயெர் எஸ்.ஏ.** (*Embraer S.A.*) வணிக, படைத்துறை, செயலலுவலர், வேளாண்மைப் பயன்பாட்டிற்கான வானூர்திகளைத் தயாரிக்கும் பிரேசிலிய வான்வெளித்துறை நிறுவனக் குழுமம் ஆகும். இது வான்வெளிவழிப் பயணங்களுக்கான சேவைகளையும் வழங்குகிறது. இதன் தலைமையகம் சாவோ பவுலோ மாநிலத்தில் சாவோ ஓசே டோசு கேம்போசில் அமைந்துள்ளது.  
எம்பிராயேர் *ஏர் டிரான்ஸ்போர்ட் ஆக்சன் குழுமத்தின்* அங்கமாகும். இதன் முதன்மை செயல் அதிகாரியாக, பிரெடெரிக்கோ குரடொ பொறுப்பில் உள்ளார். வணிக வான்வெளித்துறையில் இவரது பங்களிப்பிற்காக 2012இல் *டோனி யானுசு விருது* வழங்கப்பட்டுள்ளது. மிகப் பெரிய வானூர்தி தயாரிப்பாளர்களான ஏர்பஸ் மற்றும் போயிங் நிறுவனங்களுக்கு அடுத்தநிலையில் மூன்றாவது இடத்தைப் பெற எம்பிராயெர் கனடாவின் பம்பார்டியெர் நிறுவனத்துடன் போட்டியிடுகிறது.
# கார்பன்4 பதித்தல்

**கார்பன்<sub>4</sub> பதித்தல்** (C<sub>4</sub> Carbon fixation) என்பது தாவரங்களில் காணப்படும் பல்வேறு வகைக் கார்பன் பதித்தல் முறைகளில் ஒன்றாகும். ஏனைய இரண்டும் கார்பன்3 மற்றும் CAM கார்பன் பதித்தல் முறைகளாகும். நில வாழ் தாவரங்களில் 3% தாவரங்களே C<sub>4</sub> கார்பன் பதித்தலைப் பின்பற்றுகின்றன. எனினும் இத்தாவரங்களின் கார்பன் பதித்தல் வினைத்திறன் சாதாரணமாக சூழலில் அதிகமுள்ள கார்பன்3 தாவரங்களினதை விட மிகவும் அதிகமாகும். எமக்குப் பழக்கமான தாவரங்களுள் சோளம், கரும்பு, ஆமணக்கு என்பன கார்பன்<sub>4</sub> கார்பன் பதித்தலை மேற்கொள்கின்றன. இது கல்வின் வட்டத்துக்கு காபனீரொக்சைட்டை வினைத்திறனுடன் விநியோகிப்பதற்காகவும், ஒளிச்சுவாசத்தைக் குறைப்பதற்காகவும் அயனமண்டல மற்றும் பாலைவனத் தாவரங்களில் கூர்ப்படைந்த கார்பன் பதித்தல் முறையாகும். ஒளித்தொகுப்பின் கல்வின் வட்டத்தில் காபனீரொக்சைட்டை RUBP உடன் இணைத்து கார்பன் பதித்தலை ஊக்குவிக்கும் RuBisCO நொதியம் ஆக்சிசன் நாட்டத்தையும் கொண்டிருப்பதால் கார்பன்3 தாவரங்களின் வினைத்திறன் மிகக் குறைவு. C<sub>4</sub> தாவரங்களில் ஆக்சிசன் நாட்டமற்ற PEPCarboxylase நொதியம் முதலாவது CO<sub>2</sub> வாங்கியாக செயற்பட்டு பின்னர் கல்வின் வட்டத்துக்காக CO<sub>2</sub> மீள்விநியோகிக்கப்படுகின்றது. கார்பன்<sub>4</sub> தாவரங்களில் ஒளித்தொகுப்பின் ஒளித்தாக்கம் வேறாகவும், இருட்தாக்கம் வேறாகவும் நடைபெறுவதுடன் கல்வின் வட்டத் தாக்கம் நடைபெறும் கட்டுமடல் கலங்களினுள் CO<sub>2</sub> செறிவு அதிகளவில் பேணப்பட்டு ஒளிச்சுவாசம் குறைக்கப்படுகின்றது.
பெயருக்குக் காரணம்:
இவ்வகைக் கார்பன் பதித்தலில் CO<sub>2</sub> பதிக்கப்பட்ட பின்னர் உருவாகும் முதன்மையான உறுதியான விளைபொருளான oxaloacetate/ oxalo acetic acid (OA/OAA) நான்கு கார்பன் சேர்வை என்பதால் இக்கார்பன் பதித்தல் அனுசேபப் பொறிமுறைக்கு இப்பெயர் வந்தது.
# கார்பன்4 பதித்தல்

## கார்பன்<sub>4</sub> தாவர உடலமைப்பு

C<sub>4</sub> தாவரங்களின் இலைகளின் கட்டமைப்பு வழமையான கார்பன்3 தாவர இலையின் கட்டமைப்பிலிருந்து மாறுபட்டது. இவ்வகைத் தாவரங்களின் இலைக்கட்டமைப்பு கிரான்ஸ் கட்டமைப்பு என அழைக்கப்படும். கார்பன்<sub>4</sub> தாவர இலையில் கலன் கட்டைச் சூழ கட்டுமடல் கலங்களும், அப்படையைச் சூழ இலை நடுவிழையக் கலங்களும் அடுக்கப்பட்டிருக்கும். கட்டுமடல் கலத்தில் காபனீரொக்சைட்டு வெளிப்பரவலைக் குறைப்பதற்காக சுபரின் படிவுள்ள தடித்த கலச்சுவர் காணப்படும். இலை நடுவிழையப் பச்சையவுருமணியும், கட்டுமடல் கலப் பச்சையவுருமணியும் கட்டமைப்பின் அடிப்படையில் வேறுபட்டவை. இலை நடுவிழையப் பச்சையவுருமணியில் அதிகளவான மணியுருக்களும் மிகக்குறைந்தளவான பஞ்சணை நொதியங்களும் காணப்படும். கட்டுமடல் பச்சையவுருமணியில் மணியுருக்கள் இழக்கப்பட்டிருக்கும், பஞ்சணையில் அதிகளவில் இருட்தாக்க நொதியங்களும் உள்ளன. எனவே கட்டுமடல் கலத்தில் ஒளித்தொகுப்பின் ஒளித்தாக்கம் நடைபெறுவதில்லை. இலை நடுவிழையக் கலத்தின் குழியவுருவில் C4 கார்பன் பதித்தலுக்குத் தேவையான நொதியங்களும் காபனீரொக்சைட்டு வாங்கியான PEP (Phospho Enol Pyruvate)உம் உள்ளன. இலை நடுவிழையக் கலத்துக்கும், கட்டுமடல் கலத்துக்கும் இடையே பதார்த்தப் பரிமாற்றலுக்காக முதலுரு இணைப்புகளும் அதிகளவில் காணப்படும்.
# கார்பன்4 பதித்தல்

## C<sub>4</sub> கார்பன் பதித்தல் செயன்முறை

C3 தாவரங்களில் RuBP எனும் சேர்வையே பிரதான CO<sub>2</sub> வாங்கியாக உள்ளது. இவ்வாங்கி அதிக ஆக்சிசன் உள்ள நிபந்தனையின் போது ஒக்சிசனுடன் இணைந்து ஒளிச்சுவாசம் எனும் சக்தி வீணடிப்புத் தாக்கத்தைத் தொடக்கி விடும். C<sub>4</sub> தாவரங்கள் இதனைத் தவிர்ப்பதற்காகச் சிறப்பான கார்பன் பதித்தல் முறையொன்றைக் கொண்டுள்ளன. இலை நடுவிழையக் கலத்தின் குழியவுருவில் PEP எனும் சிறப்பான CO<sub>2</sub> வாங்கியும் நொதிய ஊக்கியான PEP Carboxylaseஉம் உள்ளன. இது CO<sub>2</sub> உடன் மட்டுமே இணைவதுடன், அவ்வாறு இணைந்த பின்னர் OA (Oxalo acetate) எனும் சேதனப் பொருளை உருவாக்கும்.
:PEP + CO<sub>2</sub> → oxaloacetate
இது NADPHஐ உபயோகித்து Malate ஆக மாற்றப்படும். மலேட் பின்னர் முதலுரு இணைப்பினூடாக கட்டுமடல் கலத்துக்கு மாற்றப்படும். இது கட்டுமடல் கலத்தினுள் காபொக்சிலகற்றல் அடைந்து CO<sub>2</sub>ஐ விடுவிக்கும். இக்காபனீரொக்சைட்டு கல்வின் வட்டத்துக்குள் உள்வாங்கப்பட்டு ஒளித்தாக்கத்தின் போது உருவாக்கப்பட்ட ATP மற்றும் NADPH ஐப் பயன்படுத்தி வெல்லமாகச் சேமிக்கப்படும்.
CO<sub>2</sub> விடுவிக்கும் போது உருவாகும். பைருவேற்று இலை நடுவிழையக் கலத்தினுள் கடத்தப்பட்டு அங்கு அனுசேபச் சக்தியைப் பயன்படுத்தி CO<sub>2</sub> வாங்கியான PEP மீளுருவாக்கப்படும்.
:pyruvate + Pi + ATP → PEP + AMP + PPi
# கார்பன்4 பதித்தல்

## C<sub>4</sub> கார்பன் பதித்தல் செயன்முறை

### வினைத்திறன் அதிகமாக இருக்கக் காரணம்

கலத்திடைவெளியினுள் CO<sub>2</sub> செறிவு குறைவாக உள்ள நிலமையிலும் (உதாரணமாக வறட்சி நிலைமையில் நீரிழப்பைத் தடுக்க இலைவாய்கள் மூடப்படும் போது இந்நிலமை உருவாகும்) கார்பன் பதித்தல் வினைத்திறன் குறைந்த கல்வின் வட்டம் நடைபெறும் கட்டுமடல் கலத்தினுள் கார்பன்4 பதித்தல் காரணமாக CO<sub>2</sub> செறிவு அதிகளவில் பேணப்படுகின்றது. இதனால் ஒளிச்சுவாச வீதம் குறைக்கப்பட்டு ஒளித்தொகுப்பு வினைத்திறன் அதிகமாகின்றது. PEP காபனீரொக்சைட்டுடன் மட்டுமே இணைதலே இவ்வதிக வினைத்திறனுக்குக் காரணமாகும். கார்பன்4 தாவரங்களில் நீரிழப்பு வீதமும் குறைவாகும்.
எனினும் கார்பன்4 தாவரங்களில் கட்டுமடல் கலத்தினுள் CO<sub>2</sub>ஐச் செறிவாக்க மேலதிக ATP சக்தி பயன்படுத்தப்படுகின்றது. பொதுவாக ஒரு கார்பன்3 தாவரத்தில் ஒளிச்சுவாசம் நடைபெறாவிட்டால் ஒரு குளுக்கோசு மூலக்கூறை உருவாக்க 18 ATP சக்தி பயன்படுவதுடன், கார்பன்4 தாவரத்தில் ஒரு குளுக்கோசு மூலக்கூறுக்கு 30 ATP சக்தி பயன்படுகின்றது. எனவே அதிக வெப்பநிலையுள்ள ஒளிச்சுவாச வீதம் அதிகமான வறட்சி நிலவும் இடங்களிலேயே கார்பன்4 தாவரங்கள் ஆதிக்கம் செலுத்துகின்றன. வறட்சி குறைவான மிதமான காலநிலை நிலவும் இடங்களில் கார்பன்3 தாவரங்கள் வினைத்திறன் கூடியவையாய் உள்ளன. எனவே தான் கரும்பு, சோளம் போன்ற அயன மண்டலத் தாவரங்களில் கார்பன்4 பதித்தல் பொறிமுறை உள்ளது.
# கரிம்பாலர்

கரிம்பாலர் என்போர் கேரளத்தில் வாழும் பழங்குடியினர் ஆவர். இவர்கள் கண்ணூர், வயநாடு, கோழிக்கோடு ஆகிய மாவட்டங்களில் வசிக்கின்றனர்.
இவர்களின் மொத்த எண்ணிக்கை 10,156 ஆகும். 5,170 பேர் ஆண்களும், 4,986 பெண்களும் ஆவர்.  
இவர்களது தொழில் மரக்கரி சேகரிப்பது ஆகும். கரியைச் சேகரிப்பதால் கரிம்பாலர் என்ற பெயர் வந்ததாகவும் கருதுகின்றனர்.
இவர்களின் முன்னோர் கரும்பின் மூலம் பாலம் அமைத்ததாகவும், அதனால் இப்பெயர் பெற்றதாகவும் கூறுவர்.  
கேரளத்தின் ஏனைய மக்களிடம் நிலவிய மருமக்கதாயம், சைசவவிவாகம் போன்ற சடங்கு முறைகள் இவர்களிடமும் காணப்படுகின்றன.
# கொறகர்

**கொறகர்** என்போர் கேரளத்தைச் சேர்ந்த பழங்குடியினர் ஆவர். இவர்கள் காசர்கோடு மாவட்டத்தில் வாழ்கின்றனர். பட்டியலிடப்பட்ட இனங்களில் இந்த இனமும் ஒன்று.
மஞ்சேஸ்வரம் பிரிவிலும் காசர்கோடு நகராட்சியிலும் சேர்த்து மொத்தமாக 506 குடும்பங்கள் வாழ்கின்றனர். முன்னர் இந்துக்களாய் இருந்த பலர் கிறிஸ்தவர்களாக மாறியுள்ளனர்.
# என்றீக்கே என்றீக்கசு

**என்றிக்கே என்றீக்கசு** (*Henrique Henriques*, ஹென்றிக்கே ஹென்றீக்கஸ் அல்லது அன்றீக்கே அன்றீக்கசு 1520–6 பெப்ரவரி 1600), போர்த்துக்கீச இயேசு சபை போதகரும் மதப்பரப்புனரும் ஆவார். அண்டிரிக் அடிகளார் எனப் பொதுவாக அழைக்கப்படும் இவர் தனது வாழ்நாளின் பெரும் பகுதியை தமிழ்நாட்டில் மதப்பரப்புப் பணிகளில் ஈடுபட்டவர். ஐரோப்பாவில் இருந்து தமிழ்நாடு வந்து முதன் முதலாகத் தமிழ் கற்றுக் கொண்டவர் இவரே. முதன்முதலில் தமிழில் அச்சு நூல்களை வெளியிட்டார். 1546 ஆம் ஆண்டில் இந்தியாவுக்கு வந்த இவர் ஆரம்பகாலத்தை கோவாவில் கழித்த பின்னர் தமிழ்நாட்டுக்கு வந்தார். இயேசு சபை சார்பில் தமக்கு மேலதிகாரியாக இருந்த புனித பிரான்சிசு சேவியரின் (1506-1552) அறிவுறுத்தலின் பேரில் தமிழ் கற்றுக் கொண்டார். தமிழில் எழுதவும் பேசவும் திறமை பெற்றார்.
# என்றீக்கே என்றீக்கசு

## தொடக்க வாழ்க்கை

என்றீக்கசு, 1520 -ஆம் ஆண்டில் அன்றைய போர்த்துகல் அரசாட்சியின் அலென்டெஜோ பகுதிக்கு உட்பட்ட விலா விக்கோசா என்னும் ஊரில் பிறந்தார்.  
இளம் பருவத்தில் கத்தோலிக்க திருச்சபையின் கீழ்ப்பட்ட பிரான்சிஸ்கன் சபையில் சேர்ந்தார். எனினும் தன் முன்னோர் செபராது யூதர்கள் என்பதால் அச் சபையுடனான முரணைத் தவிர்க்க எண்ணி வெளியேறினார். பின் கோயம்ப்ரா பல்கலைக்கழகத்தில் திருச்சபைச் சட்டத் தொகுப்பு பயின்றார்.  
இயேசு சபையில் 7 அக்டோபர் 1545 அன்று இணைந்த என்றீக்கசு 1546-ஆம் ஆண்டில் இந்தியாவுக்குப் பயணமானார்.
# என்றீக்கே என்றீக்கசு

## சமயப்பணியும் தமிழ்ப்பணியும்

இந்தியாவை அடைந்தபின் கோவாவில் சில காலம் வாழ்ந்தார். பின்னர் தூத்துக்குடியில் குடியேறினார். கிறித்தவ சமயப் பணி ஆற்ற மக்கள் மொழியான தமிழைக் கற்றார். தமிழ் மொழியில் புலமைப் பெற்றார். ஐரோப்பாவில் பிறந்து தமிழ்ப் புலமை அடைந்த முதல் அறிஞர் என்னும் பெருமையைப் பெற்றார்.  
அது மட்டுமல்லாமல் ‘தம்பிரான் வணக்கம்’ (1578) என்னும் தமிழ் நூலை முதன்முதல் அச்சேற்றி வெளியிட்ட பெருமையையும் அண்டிரிக் அடிகளார் பெற்றார். அடிகள் மற்றொரு நூலையும் அச்சிட்டு வெளியிட்டார். அதன் பெயர் ’அடியார் வரலாறு’ (1586). ’கிரிசித்தியானி வணக்கம்’ (1579)’ கொமபெசயனாயரு’ (1578), ’மலபார் இலக்கணம்’ ஆகியன இவர் எழுதிய பிற நூல்கள் ஆகும்.
# என்றீக்கே என்றீக்கசு

## தம்பிரான் வணக்கம்

தமிழ்மொழியைக் கற்றுக்கொண்ட அவர்தான் முதல் தமிழ் (எழுத்துகளில்) அச்சுப் புத்தகமான "தம்பிரான் வணக்கம்" என்னும் நூலை வெளியிட்டார். இதனால் இவர் தமிழ் அச்சுக்கலையின் தந்தை" எனப் போற்றப்படுகிறார். இந்திய மொழிகளிலேயே முதன் முதலாக அச்சு கண்டது தமிழ் மொழியே. நூல் பதித்த இடம் கொல்லம் என்றும், பதித்த நாள் அக்டோபர் 20, 1578 என்றும் அந்நூலிலிருந்தே அறிகிறோம். தம்பிரான் வணக்கம், போர்த்துக்கீசிய மொழியில் எழுதப்பட்ட கிறித்துவ சமய போதனை நூலின் தமிழாக்கம்.அக்காலத்தில் தமிழ் மொழி எழுத்துகளுக்கான அச்சுகளையும் முதன்முதலாக உருவாக்க ஏற்பாடு செய்தவர். கோன்சால்வசு என்னும் அச்செழுத்துக்களை வெட்டுவதில் சிறந்த கருமானின் உதவியைப் பெற்று தமிழ் எழுத்துக்கள் வடிக்கப்பட்டன பாதிரி என்றீக்கே என்றீக்கசு தமிழ் நூலை போர்த்துகீசு நாட்டில் லிசிபனில் வெளியிட்டார்).
# என்றீக்கே என்றீக்கசு

## பிற பணிகள்

சமயத் தொண்டு, தமிழ்த் தொண்டு மட்டுமல்லாது குமுகாயத் தொண்டும் அண்டிரிக் அடிகளார் செய்தார். உள்ளூர் மக்களின் உதவியுடன் ஒரு மருத்துவமனையை முத்துக்குளித்துறையில் தொடங்கினார். 1567 இல் புன்னைக் காயலில் தமிழ்க் கல்லூரியைத் தொடங்கி அதில் இயக்குநராகவும் ஆசிரியராகவும் இருந்தார். எல்லா மதத்தினரும் அண்டிரிக் அடிகளாரை நேசித்தனர்.
# என்றீக்கே என்றீக்கசு

## மறைவு

1600 ஆம் ஆண்டில் பிப்ரவரி 22 ஆம் நாள் தனது 80 வது வயதில் புன்னைக்காயலில் காலமானார். இவரது உடல் தூத்துக்குடியில் உள்ள பனிமய மாதா பேராலயத்தில் அடக்கம் செய்யப்பட்டது.
# அடிடாஸ்

அடிடாசை 1948இல் அடோல்ஃப் டாஸ்லர் நிறுவினார். முன்னதாக இவரும் அண்ணன் ருடோல்ஃப் டாஸ்லரும் இணைந்து நடத்தி வந்த *கெப்ரூடர் தாசுலர் ஷூபாப்ரிக்*கை பிரித்துக் கொண்டனர். அடோல்ஃப் அடிடாசை ஆரம்பித்த அதேவேளையில் ருடோல்ஃப் புமா காலணி தயாரிப்பு நிறுவனத்தை நிறுவினார் 1949இல் பதிவு செய்யப்பட்ட இவ்விரு நிறுவனங்களும் போட்டி நிறுவனங்களாக வளர்ந்தன. இவை இரண்டுமே செருமனியின் எர்சோகெநோராக்கிலிருந்து இயங்குகின்றன.  
இந்நிறுவனத்தின் உடைகளிலும் காலணிகளிலும் மூன்று இணைகோடுகள் வழமையாக இடம் பெற்றிருக்கும்; இதுவே அடிடாசின் தற்போதைய அலுவல்முறை சின்னமாக உள்ளது. 2012இல் அடிடாசின் வருமானம் €14.88 பில்லியனாக இருந்தது.
# அடிடாஸ்

## இணைப்புகள்

-
# கிரீன் சோன் (ஆங்கிலத் திரைப்படம்)

**கிரீன் சோன்** (*Green Zone*, பச்சை வலயம்) 2010 ஆம் ஆண்டில் ஈராக் போர் பற்றி ஆங்கிலத்திலும் அராபியிலும் வெளிவந்த திரைப்படம். இத்திரைப்படத்தின் கரு 2006 ஆம் ஆண்டு பத்திரிக்கையாளர் ராஜீவ் சந்த்ரசேகரனால் எழுதப்பட்ட ’இம்பீரியல் லைஃப் இன் த எமரால்டு சிட்டி’ என்ற புத்தகத்தின் அடிப்படையில் அமைந்தது. இது அரசியல் திரைப்படமாகவும், அமெரிக்க எதிர்ப்பு திரைப்படமாகவும் முத்திரை குத்தப்பட்டது. இத்திரைப்படம் சாதகமான விமர்சனங்களைப் பெற்ற போதும், வசூல் அளவில் பெரிய வெற்றி பெறவில்லை.  
ஆயுதங்கள் இருப்பதற்கான சான்று இல்லாத போதும் எவ்வாறு தனது வீரர்களை தவறான போர்க்களத்தில் ஒரு வல்லரசு இறக்குகிறது என்பதையும், உண்மையை தன் நாட்டு வீரர்களிடம் இருந்தே எவ்வாறெல்லாம் மறைக்கிறது என்பதையும் இத்திரைப்படம் சொல்கிறது
# அக்குரோணி

**அக்குரோணி** அல்லது **அக்சௌகிணி** (Akshauhini) (சமசுகிருதம்: अक्षौहिणी) என்பது, பழங்காலத்து போர் அணிவகுப்பு வகைகளுள் ஒன்று. இது 21870 தேர்களையும், 21870 யானைகளையும், 65610 குதிரைகளையும், 109350 படை வீரர்களையும் உள்ளடக்கியது. இந்த எண்கள் ஒவ்வொன்றிலுமுள்ள இலக்கங்களைக் கூட்டும்போது 18 என்னும் எண் கிடைக்கும். (எகா: 21870ல், 2+1+8+7+0=18). அத்துடன், இதில் தேர், யானை, குதிரை, படை வீரர் 1 : 1 : 3 : 5 என்னும் விகிதத்தில் அமைந்திருப்பதைக் காணலாம்.  
மகாபாரதத்தில் இது குறித்துப் பல தகவல்கள் காணப்படுகின்றன. மகாபாரதத்தில், குருசேத்திரப் போரின் போது பாண்டவர் தரப்பில் 7 அக்குரோணி படைகளும், கௌரவர்கள் தரப்பில் 11 அக்குரோணி படைகளுமாக 18 அக்குரோணி படைகள் பங்கெடுத்ததாகச் சொல்லப்பட்டுள்ளது.
# அக்குரோணி

## படைப்பிரிவுகளின் கணக்கு

படைப்பிரிவுகள் பின்வருமாறு கணக்கிடப்படுகின்றன:
ஒரு தேர், ஒரு யானை, மூன்று குதிரைகள், ஐந்து படைவீரர்கள் கொண்ட பிரிவு, ஒரு **பட்டி** எனப்படும்.  
- 3 பட்டிகள் கொண்டது 1 **சேனாமுகம்**
- 3 சேனாமுகங்கள் கொண்டது 1 **குல்மா**
- 3 குல்மாக்கள் 1 **கனம்**
- 3 கனங்கள் 1 **வாகினி**
- 3 வாகினிகள் 1 **பிரிதனா**
- 3 பிரிதனாக்கள் 1 **சம்மு**
- 3 சம்முக்கள் 1 **அனிகினி**
- 10 அனிகினிக்கள் 1 **அக்குரோணி**
# அக்குரோணி

## குருசேத்திரப்போர் படை விபரங்கள்

குருசேத்திரப் போரில் கௌரவர்களுக்குச் சார்பாக அத்தினாபுரத்துப் படைகளும் அவர்களுக்கு ஆதரவான பிற படைகளுமாகப் 11 அக்குரோணி படைகள் ஒருபுறத்திலும், பாஞ்சாலம், விராடம், போன்ற பல்வேறு அரசுகளின் படைகளை உள்ளடக்கிய பாண்டவர்களுக்குச் சார்பான 7 அக்குரோணி படைகள் ஒருபுறத்திலுமாகப் போரிட்டன.
# அக்குரோணி

## குருசேத்திரப்போர் படை விபரங்கள்

### கௌரவர் தரப்புப் படைகள்

துரியோதனன் தரப்பில் போரிட்ட படைகள்:
- பிரக்கியோதிச நாட்டு பகதத்தன் படைகள் - 1 அக்குரோணி
- மாத்ர நாட்டு சல்லியனின் படைகள் - 2 அக்குரோணிகள்
- பூரிசுவரர்கள் - 1 அக்குரோணி
- கிருதவர்மன் (கிருட்டிணனின் நாராயணிப் படைகள்) - 1 அக்குரோணி
- ஜயத்திரதன் படைகள் - 1 அக்குரோணி
- காம்போச அரசன் சுதக்சினனின் படைகள் - 1 அக்குரோணி
- விந்தன், அனுவிந்தன் என்போரின் அவாந்திப் படைகள் - 1 அக்குரோணி
- ஐந்து கேகய சகோதரர் படைகள் - 1 அக்குரோணி
- அத்தினாபுரத்துப் படைகள் - 3 அக்குரோணி
# அக்குரோணி

## குருசேத்திரப்போர் படை விபரங்கள்

### பாண்டவர் தரப்புப் படைகள்

- விருஷ்னி வம்சத்துச் சாத்தியகியின் படைகள் - 1 அக்குரோணி
- நீலனின் மகிசுமதிப் படைகள் - 1 அக்குரோணி
- சேதி நாட்டு சிசுபாலன் மகன் திருட்டகேதுவின் படைகள் - 1 அக்குரோணி
- மகதா நாட்டு ஜராசந்தன் மகன் சயத்சேனனின் படைகள் - 1 அக்குரோணி
- பாஞ்சல நாட்டு துருபதனின் படைகள் - 1 அக்குரோணி
- விராடனின் படைகள் - 1 அக்குரோணி
- பாண்டியரும், சோழரும், பிறரும் - 1 அக்குரோணி
# சாகிரா கல்லூரி, திருகோணமலை

**திருகோணமலை சாகிரா கல்லூரி** (*Zahira College, Trincomalee*) இலங்கையின் திருகோணமலை நகரில் அமைந்துள்ள ஒரு பிரபலமான முஸ்லிம் பாடசாலை ஆகும். இப்பாடசாலை 1957 ஆம் ஆண்டில் ஆரம்பிக்கப்பட்டது. திருகோணமலை நகரில் உள்ள ஒரே ஒரு முஸ்லிம் பாடசாலை இதுவாகும்.
# சாகிரா கல்லூரி, திருகோணமலை

## பாடசாலை அதிபர்கள்

- கே. சோமசுந்தரம் (1957-1958)
- திருமதி பி. குமாரசாமி (1958-1959)
- பி. அசீஸ் (1959-1968)
- ஏ. ஆதம்பாவா (1968-1970)
- எஸ். எஸ். முகம்மது (1970-1971)
- ஏ. ஆர். இலியாஸ் (1971-1972)
- எம். ஏ. ஜப்பார் (1972-1978)
- எஸ். எம். மக்கீன் (1978-1981)
- ஏ. ஆர். இலியாஸ் (1981-1988)
- எம். எம். சலீம் (1988-1990)
- ஏ. அன்வர்தன் (1990-1995)
- எஸ். எம். முகம்மது அலி (1995- **** )
# ஜீவா ஜீவரத்தினம்

**ஜீவா ஜீவரத்தினம்** (நவம்பர் 23, 1939 - அக்டோபர் 20, 1997) ஈழத்துக் கவிஞரும், எழுத்தாளரும் ஆவார்.
# ஜீவா ஜீவரத்தினம்

## வாழ்க்கைக் குறிப்பு

இலங்கையின் கிழக்கே மட்டக்களப்பு மாவட்டத்தின் தெற்கேயுள்ள துறைநீலாவணையில் பிறந்தவர். ஜோர்ஜ் ஜீவரத்தினம் என்பது இவரது இயற்பெயர். மலையகத்தில் பதுளை போன்ற பல இடங்களில் ஆசிரியராகப் பணியாற்றிய இவர் ஒரு விளையாட்டு வீரரும் ஆவார்.  
50களின் பிற்பகுதியில் கவிதைகள் எழுதத் தொடங்கினார். வாழும் கவிதை என்னும் ஒரு கவிதை நூல் 60களின் பிற்பகுதியில் வெளிவந்தது. பா நாடகங்கள், வானொலி, மற்றும் மேடைக் கவியரங்கக் கவிதைகள் பலவற்றை இவர் எழுதியுள்ளார்.
# ஜீவா ஜீவரத்தினம்

## விருதுகள்

- மானம் என்ற பா நாடகம் சாகித்திய மண்டலம் நடத்திய நாடகப் போட்டியில் பரிசு பெற்றது.
- மலையுதிர் மணிகள் என்னும் ஏசுவின் மலைப்பிரசங்க வெண்பாக்கள் சர்வதேச ஆசிரியர் நாளை ஒட்டி கல்வி அமைச்சு 1996 இல் நடத்திய கவிதைப் போட்டியில் ரூ.10,000 முதல் பரிசு பெற்றது.
# மீயுயர் வரையறைத் தொலைக்காட்சி

**மீயயுர் வரையறைத் தொலைக்காட்சி** அல்லது **மீமிகைத் துல்லியத் தொலைக்காட்சி** என்பது 4கே அல்லது 8கே பகுப்பியலின் அடிப்படையில் 16:9 புலன் விகிததத்தின் கீழ் தயாரிக்கப்படும் எண்ணிம வடிவினைக் கொண்டு செயல்படும் தொலைக்காட்சி ஆகும்.
# மீயுயர் வரையறைத் தொலைக்காட்சி

## தொழில்நுட்ப விவரங்கள்

**சிறப்பான உயர்பார்வை கொண்ட 8கே தொலைக்காட்சிகளின் தொழில்நுட்ப விவரங்கள்:**  
- படவணுக்களின் எண்ணிக்கை: 7680×4320
- புலன் விகிதம்: 16:9
- பார்வை தூரம்: 0.75 H
- பார்வை கோணம்: 100°
- நிறவளவு: Rec. 2020
- சட்ட விகிதம்: 120 Hz
- எண்ணிம ஆழம்: ஒரு நிறத்திற்கு 12 பிட்டுகள்
- ஒலி அமைப்பு: 22.2 சூழலொலி
- Sampling rate: 48/96 kHz
- எண்ணிம நீளம்: 16/20/24 பிட்
- அலைவரிசை எண்ணிக்கை: 24 அலை
- மேலடுக்கு: 9 அலை
- இடையடுக்கு: 10 அலை
- கீழடுக்கு: 3 அலை
- குறையதிர்வெண் விளைவு: 2 அலை
- அழுத்தப்படாத
காணொலி பிட்விகிதம்: நொடிக்கு 144 கிகாபைட்டுகள்
# மீயுயர் வரையறைத் தொலைக்காட்சி

## உலகத்தரநிலை

உலகம் முழுதிலும் 4கே அல்லது 8கே அலவரிசைகளுக்கு தரநிலைகள் உள்ளன. இந்தத் தரநிலைகள் நாடுகளைப் பொறுத்து மாறுவன. உலகம் முழுவதிலும் 116க்கும் மேற்பட்ட தொலைக்காட்சி அலைவரிகள் தங்கள் நிகழ்ச்சிகளை 4கே மற்றும் 8கேவில் ஒளிபரப்புகின்றன. இந்தியாவில் டாட்டா ஸ்க்கை 4கே மட்டும் உள்ளது.
# பாலை (மரம்)

**பாலை** (*Manilkara hexandra*) என்பது ஒருவகை மரமாகும். இது பலகையாக பயன்படுத்துவதற்கு ஏற்ற மிகவும் உறுதியான காட்டில் வளரும் மரமாகும். 40-80 அடி உயரம் வளரும் இம்மரத்தின் சுற்றுவட்டம் 1-3 மீட்டர் ஆகும். மிகக் கடினமான இம்மரப் பலகையின் ஒரு கன அடி கிட்டத்தட்ட 32 கிலோகிராம் நிறை கொண்டதாகும்.
# பாலை (மரம்)

## சிறப்பு

தமிழர் நிலத்திணைகளில் ஐந்தில் ஒன்றான குறிஞ்சி, முல்லை ஆகிய நிலத்திணைகளுக்கு இடையிலமைந்த பாழ் நிலப் பகுதியை பாலை என்பர். இந்த பாலை நிலத்தில் விளையும் இந்த மரம், பாலைமரம் என்றே பெயர் பெற்றிருப்பதும் ஒரு தனிச் சிறப்பாகும்.
# பாலை (மரம்)

## வளரும் நாடுகள்

இலங்கையில் பாலை மரங்கள் வடக்கு கிழக்கு பகுதிகளிலும் வட மத்திய பகுதிகளிலும் தென் மாகாணத்தின் அம்பாந்தோட்டை, மாத்தறை மாவட்டங்களிலும் காணப்படுகின்றன. இலங்கையைத் தவிர இந்தியா, வங்காளதேசம், மியான்மர், கம்போடியா, சீனா, தாய்லாந்து, வியட்நாம் ஆகிய நாடுகளிலும் இத்தாவர இனம் காணப்படுகிறது.
# பாலை (மரம்)

## பயன்பாடு

இலங்கையில் தொடர்வண்டி சேவை தொடங்கியக் காலங்களில் பாலை மரப்பலகைகளைப் பயன்படுத்தியே தொடர்வண்டி செல்வதற்கான தண்டவாளங்களுக்கான படுக்கைக் கட்டைகள் இட்டனர். ஆங்கிலேயர் இதனை "இலங்கை இரும்பு" (Ceylon Steel or Ceylon Iron wood) என்றும் அழைத்தனர். இருப்பினும் ஆங்கிலேயர் காலங்களில் போட்ட படுக்கைக் கட்டைகள் இன்றும் உக்கிப்போகாமல் உறுதியுடன் இலங்கையில் பல்வேறு தொடர்வண்டிப் பாதைகளிலும் காணப்படுகின்றன.  
இலங்கையின் குறிப்பாக வடக்கு மற்றும் கிழக்கு பிரதேசங்களில் கட்டப்பட்டிருக்கும் அரச அலுவலகங்கள், பாடசாலைகள் போன்ற கட்டடங்களின் கூரை தேவைக்கு பெரும்பாலும் பாலை மரப்பலகைகளே பயன்படுத்தப்பட்டுள்ளன. அவை நூற்றாண்டுகளாக உக்கிப்போகாமல் உழைக்கக்கூடியன.
# பாலை (மரம்)

## கடத்தல்

இலங்கை வடக்கு கிழக்கு காடுகளில் வளரும் பாலைமரங்களை தறிப்பதற்கு அனுமதிப் பத்திரம் பெறவேண்டும். ஆனால் அனுமதிப் பத்திரம் பெறாமல் பாலைமரங்களை தறித்து கடத்தலில் ஈடுபடுவோர் உள்ளனர். இதனை கட்டுபடுத்துவதற்கு பொறுப்பான காட்டு இலாகா அதிகாரிகள் தடுத்து நிறுத்த முனைந்தாலும், இந்த கடத்தல்கள் தொடர்ந்த வண்ணமே இருந்தது. புலிகளின் கட்டுப்பாட்டின் கீழ் வன்னிப் பகுதி இருந்தவேளை இவை முழுமையாக கட்டுப்படுத்தப்பட்டிருந்தன. தற்போது மீண்டும் இந்த மரக்கடத்தல்கள் தொடர்வதை செய்திகள் தருகின்றன.
# பாலை (மரம்)

## பாலை வகைகள்

1. பாலப்பழம் பழுக்கும் பாலமரம் வேறு. இதனை வீடுகளில் வளர்ப்பதில்லை. அது காட்டில் தானாக வளரும் மரங்களாகும். அவற்றில் ஆண்டுக்கு ஒருமுறை பழம் காய்க்கும். அப்பழங்கள் மிகவும் இனிப்பானது.
1. கருமையான நிறத்தில் சுண்டுவிரல் அளவில் சற்றே குறைந்த பருமனுள்ளதாக, 50 சென்டிமீட்டர் நீளத்தில் நுனியில் மட்டும் இணைந்திருக்கும் இரட்டைக்காய்கள் காய்க்கும் பாலமரம் வேறு. இதற்கும் பாலை நிலத்துக்கும் தொடர்பு உண்டு. கீழே உள்ள படங்களில் உள்ள மரம் இது.
1. மற்றொன்று பாலக்கொடி
# பாலை (மரம்)

## பாலைப்பழம்

பாலைப்பழம் என்பது மிகவும் இனிப்பான ஒருவகைப் பழமாகும். இது இலங்கையில் வடக்கு கிழக்கு பகுதிகளில் காடுகளில் வளரும் பாலை மரத்தில் காய்க்கும் பழமாகும். பாலைப்பழம் ஆண்டுக்கு ஒருமுறை மட்டுமே கிடைக்கும். பாலைப்பழம் காய்க்கும் காலத்தை பாலைப்பழம் பருவம் என்றும் அழைப்பர்.  
பாலைப்பழம் மிகவும் தித்திக்கும் இனிப்புச் சுவைக்கொண்டது. அத்துடன் பாலைப்பழங்களை சாப்பிடும் போது அதனுள் இருக்கும் பிசின் போன்ற பால் பசைப் போல் வாயில் ஒட்டிக்கொள்ளும். பாலைப்பழம் உருவில் மிகவும் சிறியது. அதனை ஒன்று இரண்டு என்று விற்பனை செய்வதில்லை. ஒரு சுண்டு, இரண்டு சுண்டு என, அளவைகளாகவே விற்பனை செய்வர்.
# பாலை (மரம்)

## வெளியிணைப்புகள்

- முறிகண்டிப் பிள்ளையார் கோயிலடயில் பாலைப்பழம்
- Paalai originated from the character of its fruit that is milky and sweet
# குரு (2007 திரைப்படம்)

***குரு*** (*Guru*) (இந்தி: गुरू ) 2007 ஆண்டில் வெளிவந்த இந்தியினை மூலமாகக் கொண்டு தமிழிலும், தெலுங்கிலும் குரல்மாற்றம் செய்யப்பட்டு வெளிவந்த திரைப்படமாகும். இதன் இயக்குநர் மணிரத்தினம் ஆவார். மிதுன் சக்கரவர்த்தி, அபிஷேக் பச்சன், ஐஸ்வர்யா ராய், வித்யா பாலன், மாதவன் ஆகியோர் முக்கியமான வேடத்தில் நடித்துள்ளனர். தமிழில் வசனம் அழகப் பெருமான், பாடல்கள் வைரமுத்து.
# குரு (2007 திரைப்படம்)

## நடிகர்கள்

- மிதுன் சக்கரவர்த்தி - நானாஜி
- அபிஷேக் பச்சன் - குருநாத் தேசிகன்
- ஐஸ்வர்யா ராய் - சுஜாதா
- மாதவன் - சியாம் சரவணன்
- வித்யா பாலன் - மீனாட்சி
- மல்லிகா ஷெராவத் - சிறப்புத் தோற்றம்
- ரோஷன் சேத்... நீதியரசர் தபார் (அரசுப் புலனாய்வு குழுவின் தலைவர்)
# குரு (2007 திரைப்படம்)

## பாடல்கள்

1. "வெண்மேகம்" - சிரேயா கௌசல் & உதேய் மசும்தர்) - 5:29
1. "ஆருயிரே மன்னிப்பாயா" -A. R. ரஹ்மான்,முர்தாஷா,குவாதீர் & சின்மயி - 5:10
1. "ஜோடி ஜோடி" - பாலசுப்பிரமணியம், சித்ரா - 4:58
1. "மையா மையா - மரியம் டோலர்,சின்மயி & கீர்த்தி - 6:02
1. "ஏ மாண்புறு மங்கையே" ஸ்ரீநிவாஸ் & சுஜாதா - 6:09
1. "பைசா பைசா" - கார்த்திக்,மதுஸ்ரீ - 4:59
1. "ஒரே கனா" - சித்ரா, ஏ.ஆர்.ரகுமான் & கோரஸ் - 6:33
# குரு (2007 திரைப்படம்)

## வெண்மேகம் பாடல்

மணிரத்னம் இயக்கத்தில் அபிஷேக் பச்சன் மற்றும் ஐஸ்வர்யா ராய் நடிப்பில் வெளிவந்த தமிழ்த் திரைப்படமான குருவில் இடம்பெற்ற பாடலே ***வெண்மேகம்***. இப்பாடலின் வரிகளை வைரமுத்து எழுத, ஏ. ஆர். ரகுமான் இசையில் சிரேயா கோசல் மற்றும் உதய் மசும்தர் பாடினார்கள்.
# குரு (2007 திரைப்படம்)

## இந்தி பதிப்பில்

இப்படத்தின் இந்தி பதிப்பில், இப்பாடலை சிரேயா கௌசல் மற்றும் உதேய் மசும்தர் பாடினார்கள். **பர்சோ ரே** என்று தொடங்கிய பாடலை குல்சார் எழுதினர்.
# குரு (2007 திரைப்படம்)

## ஆருயிரே மன்னிப்பாயா பாடல்

மணிரத்னம் அவர்கள் இயக்கத்தில் அபிஷேக் பச்சன் மற்றும் ஐஸ்வர்யா ராய் நடிப்பில் வெளிவந்த தமிழ் படமான குரு படத்தில் இடம்பெற்ற பாடலே ***ஆருயிரே மன்னிப்பாயா***. இப்பாடலின் வரிகளை வைரமுத்து எழுத ,ஏ.ஆர்.ரகுமான் இசையில் , ஏ.ஆர்.ரகுமான், சின்மயி, முர்தாசா மற்றும் குவாதீர் பாடினார்கள்.
# குரு (2007 திரைப்படம்)

## இந்தி பதிப்பில்

இப்படத்தின் இந்தி பதிப்பில், இப்பாடலை ஏ.ஆர்.ரகுமான் , முர்தாசா மற்றும் சின்மயி பாடினார்கள். **தேரே பினா** என்று தொடங்கிய பாடலை குல்சார் எழுதினார்.
# குரு (2007 திரைப்படம்)

## ஜோடி ஜோடி பாடல்

மணிரத்னம் அவர்கள் இயக்கத்தில் அபிஷேக் பச்சன் மற்றும் ஐஸ்வர்யா ராய் நடிப்பில் வெளிவந்த தமிழ் படமான குரு படத்தில் இடம்பெற்ற பாடலே ***ஜோடி ஜோடி***. இப்பாடலின் வரிகளை வைரமுத்து எழுத ,ஏ.ஆர்.ரகுமான் இசையில் , எஸ்.பி.பாலசுப்ரமணியம் மற்றும் சித்ரா பாடினார்கள்.
# குரு (2007 திரைப்படம்)

## இந்தி பதிப்பில்

இப்படத்தின் இந்தி பதிப்பில், இப்பாடலை பப்பி லஹிரி மற்றும் சித்ரா பாடினார்கள். **ஏக் லோ ஏக் முப்ட்** என்று தொடங்கிய பாடலை குல்சார் எழுதினார்.
# குரு (2007 திரைப்படம்)

## பிற தகவல்கள்

- தெலுங்கில் **குருகாந்த்** எனும் பெயரில் மொழிமாற்றம் செய்யப்பட்டு வெளியிடப்பட்டுள்ளது.
- தமிழில் அபிஷேக் பச்சனுக்கு நடிகர் சூர்யாவும், மிதுன் சக்கரவர்த்திக்கு நடிகர் நாசரும் ஐஸ்வர்யா ராயிக்கு நடிகை ரோகிணியும், வித்யா பாலனுக்கு தீபா வெங்கட்டும் மாதவன் சொந்தக்குரலிலும் குரல் கொடுத்துள்ளனர்.
- *குரு* கனடா சர்வதேச திரைப்பட விழாவில் திரையிடப்பட்ட முதலாவது இந்திய திரைப்படமாகும்.
# நாங்கள் ஒருவரே (ஒலே ஒலா)

"**நாங்கள் ஒருவரே (ஒலே ஒலா)**" (*We Are One (Ole Ola)*) 2014இல் *ஓர் காதல், ஓர் தாளம் - 2014 பிஃபா உலகக் கோப்பை அலுவல்முறை இசைத்தொகுப்பிற்காக* (One Love, One Rhythm – The 2014 FIFA World Cup Official Album) கூபாவின் அமெரிக்க ராப்பிசை கலைஞர் பிட்புல் பதிவு செய்த பாடலாகும். இதில் விருந்தினராகக் குரல்கொடுக்க அமெரிக்கப் பாடகி செனிபர் லோபசும் பிரேசிலிய பாடகி கிளாடியா லீட்டும் பங்கேற்றனர். இந்தப் பாடலை எழுதுவதில் பிட்புல், தாமசு டிரோல்சென், லோபசு, லீட்டு, டான்னி முர்சியா, சியா புர்லெர், லூகாசு "டா. லூக்" கோட்வால்டு, என்றி "சர்குட்" வால்ட்டர் மற்றும் ரெட் ஒன் இணைந்துள்ளனர். தயாரிப்பை கோட்வால்டு, வால்ட்டர், மற்றும் டிரோல்சென் கவனித்துக் கொண்டனர். விசிறிகளிடமிருந்து நேர்மறையான கருத்துக்களைப் பெற்றுள்ள இந்தப் பாடலை சில பிரேசிலியர்கள் இதில் பிரேசிலிய உணர்வு வெளிப்படவில்லை எதிர்மறையாகவும் விமர்சித்துள்ளனர். "வீ ஆர் ஒன்" பாடல் வணிகநோக்கில் சுமாரான வெற்றியைப் பெற்றுள்ளது; இத்தாலி, எசுப்பானியா, செருமனி, பிரான்சு மற்றும் ஆத்திரியாவில் முதல் 20 பாடல்களில் ஒன்றாக வந்துள்ளது.
# ஜவுன்பூர் மாவட்டம்

**ஜவுன்பூர் மாவட்டம்** இந்திஹ்ய மாநிலமான உத்தரப் பிரதேசத்தில் உள்ளது. இதன் தலைமையகம் ஜவுன்பூர் நகரில் அமைந்துள்ளது. இது வாராணசி கோட்டத்தின் நிர்வாகத்திற்கு உட்பட்டது. இதன் பரப்பளவு 4038&nbsp;சதுர கி.மீ.
# ஜவுன்பூர் மாவட்டம்

## பொருளாதாரம்

இந்த மாவட்டத்தின் பொருளாதார வளர்ச்சியில் உழவுத் தொழில் பெரும்பங்கு கொண்டுள்ளது. இந்த மாவட்டம் இந்தியாவில் உள்ள வளர்ச்சியில் பின்தங்கிய மாவட்டங்களுக்கு வழங்கப்படும் நிதியைப் பெறுகிறது.
அரசி, சோளம், உளுந்து ஆகியவை விளைகின்றன. இங்கு தொழிற்சாலைகள் ஏதுமில்லை.
# ஜவுன்பூர் மாவட்டம்

## மக்கள்

2011 ஆம் ஆண்டு கணக்கெடுப்பின்போது 4,476,072 மக்கள் வாழ்ந்தனர். 73.66 சதவிகிதம் பேர் கல்வி கற்றிருந்தனர். பால் விகிதக் கணக்கெடுப்பில் ஆயிரம் ஆண்களுக்கு நிகராக 1018 பெண்கள் இருப்பது தெரிய வந்தது.
# ஜவுன்பூர் மாவட்டம்

## ஆட்சிப் பிரிவுகள்

இது மூன்று மக்களவைத் தொகுதிகளைக் கொண்டது. ஜவுன்பூர் மக்களவைத் தொகுதிக்கு உட்பட்ட பகுதிகள் இந்த மாவட்ட எல்லைக்கு உட்பட்டிருக்கின்றன. பிற இரண்டு தொகுதிகளில் பிற மாவட்டங்களில் அமைந்துள்ளன. பத்து சட்டசபைத் தொகுதிகளைக் கொண்டது. கீழ்க்கண்ட ஆறு வட்டங்களைக் கொண்டது.  
- ஷாகஞ்சு
- பத்லாபூர்
- மச்சாலி ஷாகர்
- ஜவுன்பூர்
- மரியாஃகு
- கேராகத்
# நிரல் மொழி

" எனும் செய்தியை வெளியிடும்.]]  
**நிரல்தொடுப்பு மொழி** *(Programming language) * அல்லது **நிரலாக்க மொழி** என்பது ஒரு குறியீட்டு மொழியாகும். இது பலவகை வெளியீடுகளை உருவாக்கப் பயன்படும் கட்டளைகளின் கணத்தைத் தரும். நிரலாக்க மொழிகள் பொதுவாக, கணினிக்கு எந்திரக் கட்டளைகளைத் தரும். இவை குறிப்பிட்ட அல்கோரிதங்களைச் செயற்படுத்தும் நிரல்களை உருவாக்கப் பயன்படும்.  
**நிரல்தொடுப்பு மொழி** என்பது ஒரு செயற்கை மொழி. இம்மொழியின் மூலம் எந்திரங்களை கட்டளைகள் அடிப்படையாக கொண்டு செயல்பட வைக்கலாம். பெரும்பாலும் நிரல் மொழியைக் கணினியில் பயன்படுத்துகிறார்கள். ஒரு நிரல் மொழி மூலம் அந்த எந்திரத்தின் செயல்களை தேவைக்கு ஏற்றவாறு மாற்றலாம். இம்மொழியின் மூலம் ஒரு மனிதன் தன்னுடைய தேவைக்கு ஏற்ப அந்த எந்திரத்தைப் பயன்படுத்தலாம். எந்திரங்கள் என்பன எந்திரன் (robot) , கணிப்பான் (calculator), கணினி போன்றவை ஆகும்.  
இலக்கவியல் கணினி தோன்றுவதற்கு முன்பே மிகப்பழைய நிரலாக்க எந்திரம் தோன்றிவிட்டது. தன்னியக்கக் குழல் மீட்டி 9 ஆம் நூற்றாண்டில் பாக்தாதைச் சேர்ந்த மூசா உடன்பிறப்புகளால் விவரிக்கப்பட்டுள்ளது 1800களின் தொடக்கத்தில் ஜேக்குவார்டு தறிகளை நெறிப்படுத்தவும் பியானோ போன்ற பல்லிய இசைக்கருவிகளை மீட்டவும் நிரல்கள் பயன்பட்டுள்ளன. கணினிப் புலத்தில் பல்லாயிரம் நிரல் மொழிகள் படைக்கப்பட்டுள்ளன. பல மொழிகள் ஒவ்வோராண்டும் இன்னமும் உருவாக்கப்பட்டு வருகின்றன.பல நிரல் மொழிகளுக்குக் கணக்கீடுகள் தெளிவான வடிவத்தில் குறிப்பிடவேண்டியது கட்டயமாக தேவைப்படுகிறது (அதாவது, செய்யவேண்டிய கணிதவினைகளின் வரிசைமுறை தெளிவாகத் தரப்படவேண்டும்) ஆனால், பிற நிரல் மொழிகளோ, நிரல் குறிப்பீட்டின் வேண்டப்படும் முடிவு அறிவித்தல் போன்ற மற்ற வடிவங்களைப் பயன்படுத்துகின்றன (அதாவது வேண்டப்படும் முடிவுகள் குறிப்பிடப்படுகின்றனவே ஒழிய அவற்றை எப்படி அடைவது என்பது குறிப்பிடப்படுவதில்லை).  
நிரலாக்க மொழி விவரிப்பு, தொடரன் வடிவம், பொருண்மை வடிவம் என இரண்டு உறுப்புகளாகப் பகுக்கப்படுகிறது. சில மொழிகள் தரக்குறிப்பு ஆவணங்களால் வரையறுக்கப்படுகின்றன. எடுத்துகாட்டாக, சி நிரல் மொழி பன்னாட்டுச் செந்தர நிறுவனத்தின் செந்தரத்தால் வரையறுக்கப்படுகிறது. பெர்ள் போன்ற வேறு சில மொழிகளோ ஓங்கலாக மேற்கோள் நடைமுறைப்படுத்தலை மட்டுமே பயன்படுத்துகின்றன. சிலமொழிகளோ இருவகையையும் பயன்படுத்துகின்றன. பேசிக் மொழி செந்தரம், ஓங்குநிலை நடைமுறைப்படுத்தல் விரிவாக்கம் இரண்டாலும் வரையறுக்கப்படுகிறது.  
நிரல் மொழியை கொண்டு ஒரு நெறிமுறையை (அல்கோரிதம்: Algorithm) தொகுத்து எழுதி அதனை எந்திரத்துக்கு உள்ளீடாக கொடுத்த பின்னர் , அதனை அந்த எந்திரம் செயல்படுத்தும். அந்த செயல்பாட்டை பொருத்து ஒரு வெளியீடு கிடைக்கும்.  
மேலும் இவை வன்பொருளை நேரடியாக கட்டுப்படுத்தும் சில்லு மொழி, இடைமொழிகள், பயன்நோக்கு மொழிகள் என பலவகைப்படும். நிரல் மொழிகளை கற்பதன் மூலம் மென்பொறியாளர் அல்லது நிரலர் ஆகலாம்.
# நிரல் மொழி

## வரையறைகள்

நிரலாக்க மொழி என்பது கணினி நிரல்களை எழுதுவதற்கான குமானம் ஆகும். கணினி நிரல்கள் கணிப்பத்தற்கான குறிப்பீடுகள் அல்லது அல்கோரிதம் ஆகும். சிலர், அனைவருமல்ல, நிராக்க மொழிகள் எனும் இச்சொல்லை அனைத்து வாய்ப்புள்ள அல்கோரிதங்களையும் கோவைபடுத்தவல்ல மொழிகளாக வரம்பிடுகின்றனர்.நிரலாக்க மொழிகளின் முதன்மைப் பண்புகளாக கருதப்படுபவை பின்வருவனவாகும்:
; செயல்பாடும் இலக்கும்
; நுண்ணாக்கங்கள்
; விளக்கும் திறன்
# நிரல் மொழி

## அதிக பயன்பாட்டில் உள்ள நிரல் மொழிகள்

- சி
- சி++
- ஒப்செக்டிவ் சி
- சி சாப் (நிரலாக்க மொழி)
- ஜாவா
- பி.எச்.பி
- பெர்ள்
- பைத்தோன்
- ரூபி
- லிசுப்(Lisp)
- விசுவல் பேசிக்
- எ.எசு.பி(Asp)
- ஜாவாசிகிரிப்டு
- லிஸ்ப்
- போர்ட்ரான்
- பாஸ்கல் நிரலாக்க மொழி
# நிரல் மொழி

## அதிக பயன்பாட்டில் உள்ள நிரல் மொழிகள்

### தரவு தளம்

- சீக்வல்
- மைசீக்வல்
- ஓரக்கிள்
# நிரல் மொழி

## அதிக பயன்பாட்டில் உள்ள நிரல் மொழிகள்

### தமிழ் மொழியில் நிரல் மொழி

- எழில் (நிரலாக்க மொழி)
# நிரல் மொழி

## நிரல் மொழிகள் பட்டியல்

- ஆக் (நிரல் மொழி) - Awk
- பேசிக் - Basic
- ஏபிசி - ABC
- அடா - Ada
# நிரல் மொழி

## நிரல்மொழிகளில் ஒருங்குறி ஆதரவு

ஒரு குறிப்பிட்ட மொழியைக் கணினியில் பயன்படுத்துவதற்கு அனைத்துலக ஒருங்குறி குறியீட்டுச் செந்தரம் உதவுகிறது. மொழி தொடர்பான நிரலாக்கம் செய்வதற்கு ஏற்ற ஏந்துகள் பல நிரல் மொழிகளில் நிறைவேறி வருகின்றன. இந்தப் பகுதி முதன்மையான நிரல்மொழிகளில் ஒருங்குறிக்கு எத்தகைய ஆதரவு உள்ளது என்பது பற்றியதாகும். தொலைநோக்கில், மென்பொருள் தன்மொழியாக்கம் போல, நிரல் மொழிகளும் எந்த மொழியில் செயற்படுவதவற்கான சாத்தியக்கூறுகள் உண்டு.
# நிரல் மொழி

## அளவீடுகள்

- பிறப்பிட ஆதரவு (இயல்பான சொற்றொடர்களில் ஒருங்குறி பயன்பாடு)
- மாறிலிகள்
- குறியேற்றம்/குறிவிலக்கு
- சீர்கோவை (Regular Expression)
- அடுக்குதல் (Collation)
- தேடுதல் (Searching)
- தேடு (search)
- பாடப்பிரிப்பு
- அக உருவகம்
- சிறப்பு பயன்பாடுகல் (நாட்காட்டி, நேரம்)
- முழு ஆதரவு (தன்மொழி நிரல்மொழி)
# மொரியோரி மக்கள்

**மொரியோரி** (*Moriori*) எனப்படுவோர் பசிபிக் பெருங்கடலில் அமைந்துள்ள நியூசிலாந்து தீவுக்கூட்டத்தின் கிழக்கே சதாம் தீவுகளில் குடியிருக்கும் பழங்குடியின மக்கள் ஆவர். இம்மக்கள் பொதுவாக அறப் போராட்டத்தில் நம்பிக்கை கொண்டவர்களாகவும், போரை விரும்பாதவர்களாகவும் வாழ்ந்து வந்தமையினால் தரனாக்கி மாவோரி ஆக்கிரமிப்பாளர்களினால் பெரும்பாலானோர் 1830களில் அழிக்கப்பட்டனர்.
# மொரியோரி மக்கள்

## வரலாறு

மொரியோரிகள் பண்பாட்டு ரீதியாக பொலினீசியர்கள் ஆவர். இவர்கள் சதாம் தீவுகளில் உள்ளூர் நிலைமைகளுக்கு ஏற்ப தனியானதொரு மொரியோரி பண்பாட்டை வளர்த்தெடுத்தார்கள். இவர்கள் பொலினேசியத் தீவுகளில் இருந்து நேரடியாக சதாம் தீவுகளில் குடியேறியவர்கள் என நம்பப்பட்டு வந்திருந்தாலும், பின்னர் வெளிவந்த ஆய்வுகள் 1500 ஆம் ஆண்டுக்கு முன்னர் நியூசிலாந்தில் இருந்து சதாம் தீவிகளில் குடியேறிய மாவோரி பொலினீசியர்களே மொரியோரிகளின் வம்சாவழிகள் எனத் தெரிவிக்கின்றன.
# தாய்க்குப்பின் தாரம்

**தாய்க்குப் பின் தாரம்** 1956 ஆம் ஆண்டு வெளிவந்த தமிழ்த் திரைப்படமாகும். எம்.ஏ. திருமுகம் இயக்கத்தில் வெளிவந்த இத்திரைப்படத்தில் எம்.ஜி.ஆர், டி.எஸ். பாலைய்யா மற்றும் பலரும் நடித்திருந்தனர்.
# தாய்க்குப்பின் தாரம்

## தந்தையைப் போல் உலகிலே தெய்வம் உண்டோ பாடல்

தந்தையைப் போல் உலகிலே தெய்வம் உண்டோ என்பது தேவர் பிலிம்ஸ்ஸின் முதற் படமான இத்திரைப்படத்தில் இடம்பெற்ற ஒரு தமிழ்ப் பாடல் ஆகும். இந்தப் பாடலை டி.எம். சௌந்தரராஜன் பாடியிருந்தார்.
# தாய்க்குப்பின் தாரம்

## பாடல் காட்சி

தந்தை இறந்திருக்கும் போது பாடுவதாக இந்தப் பாடல் அமைந்துள்ளது.
# தாய்க்குப்பின் தாரம்

## பாடல் பற்றிய குறிப்பு

ஒரு தாயின் அன்புக்கு இணையாக ஒரு தந்தையால் ஈடு கொடுக்க முடியாதென்றாலும் வாழ்க்கையின், வளர்ச்சியில் தந்தையின் பங்கும் அளப்பரியதே. தாயின் அன்பை உணர்ந்து கொள்ளும் அளவுக்கு தந்தையின் அன்பு பெரும்பாலும் உணர்ந்து கொள்ளப்படுவதில்லை. திரையுலகம் கூட இந்த விடயத்தில் கொஞ்சம் பாரபட்சமாகவே இருந்திருக்கிறது. தாயின் அன்பை மனசை உருக்கக் கூடிய வகையில் எத்தனையோ விதமாகப் பாடி வைத்த திரையுலகம் தந்தையின் அன்பை அவ்வளவாகப் பாடவில்லை. வழமையாக எம்.ஜி.ஆர். படங்களில் தாயை முன்னிறுத்தியே பாடல்கள் அமைந்திருக்கும். இப்படத்தில் சற்று வித்தியாசமாக தந்தையை முன்னிறுத்தி இப் பாடல் அமைந்துள்ளது. இப்பாடல் அவ்வளவாகப் பேசப்படவில்லை.
# தாய்க்குப்பின் தாரம்

## பாடல் வரிகள்

தந்தையைப் போல் உலகிலே  
தெய்வம் உண்டோ  
ஒரு மகனுக்கு சர்வமும் அவனென்றால்  
விந்தை உண்டோ  
அன்னையும் பிதாவும் முன்னறி தெய்வம்  
ஒளவையின் பொன்மொழி வீணா  
ஆண்டவன் போலே நீதியைப் புகன்றாள்  
அநுபவமே இதுதானா  
உண்ணாமல் உறங்காமல்  
உயிரோடி மன்றாடி  
என் வாழ்வின் இன்பமே  
எதிர் பார்த்த தந்தை எங்கே?  
என் தந்தை எங்கே?  
கண்ணிமை போலே எனை வளர்த்தாரே  
கடமையை நான் மறவேனா  
காரிருள் போலே ----- பாழான சிதையில்  
கனலானார் விதிதானோ..!
# கருத்தியல் வளிமம்

**கருத்தியல் வளிமம்** (அ) **இலட்சிய வாயு** (அ) **இலட்சிய வளிமம்** (Ideal gas) என்பது சுயாதீனமாக அசையக்கூடிய மற்றும் இடைத்தாக்கமுறாத துணிக்கைக் கூறுகளைக் கொண்ட கருத்தளவிலான வாயு ஆகும். கருத்தியல் வளிம விதிக்கமைந்து நடத்தைகளைக் காட்டுவதாலும் ஒரு சமன்பாட்டு வடிவில் விளக்கக் கூடியதாயிருப்பதாலும் புள்ளிவிபர முறையில் பகுப்பாய்வு செய்வதற்காகவும் இலட்சிய வாயுக் கொள்கை பயனுள்ளதாக உள்ளது. சீரான வெப்ப அமுக்க நிபந்தனைகளில் பெரும்பாலான வாயுக்கள் இலட்சிய வாயுக்களாகத் தொழிற்படுகின்றன. எந்தெந்த வளிமங்கள் பாயில் விதிக்கு (Boyle's law) எல்லா அழுத்தத்திலும் வெப்பநிலையிலும் கீழ்ப்படிகின்றனவோ அந்த வளிமங்கள் கருத்தியல் வளிமங்கள் எனப்படுகின்றன. வளிமத்தின் அழுத்தத்தினை (P), X அச்சிலும், அழுத்தத்தினைப் பருமனளவால் பெருக்கிக் கிடைக்கும் பெருக்குத் தொகை PV யினை, Y அச்சிலும் குறித்தால் கிடைக்கும் கோடு எக்சு அச்சிற்கு இணையாக இருக்க வேண்டும். பொதுவாக உயர் அழுத்தத்தில் இப்படி இருப்பதில்லை. இந்த நிலை-பெருக்குத்தொகை மாறுபட்டு இருப்பது- வளிமங்களுக்குப் பொருந்தும். PV மதிப்பு அழுத்தத்துடன் மாறாத வளிமங்கள் கருத்தியல் வளிமங்கள் எனப்படுகின்றன.  
நைதரசன், ஒட்சிசன், ஐதரசன் , அருமன் வாயுக்கள் மற்றும் காபனீரொட்சைட்டு முதலான பாரமான வாயுக்களும் குறித்த தாங்கு நிபந்தனைகளில் இலட்சிய வாயுக்களாகக் கருதப்படக் கூடியன. பெரும்பாலும் வாயுக்கள் உயர்ந்த வெப்பநிலையிலும், தாழ்ந்த அமுக்கத்திலும் இலட்சிய வாயுக்களாகத் தொழிற்படுகின்றன. காரணம், அவற்றின் மூலக்கூற்றிடைக் கவர்ச்சி விசை துணிக்கைகளின் இயக்க விசையிலும் கணிசமான அளவு குறைவடைவதனாலும் மூலக்கூறுகளின் பருமன் வெறுமையான இடைவெளியுடன் ஒப்பிடுகையில் புறக்கணிக்கத்தக்கதாயிருப்பதாலும் ஆகும்.  
இலட்சிய வாயுக் கொள்கை தாழ்ந்த வெப்பநிலையிலும் உயர் அமுக்கத்திலும் நிலவுவதில்லை. காரணம், இந்நிலைமைகளில் மூலக்கூற்றிடைக் கவர்ச்சி விசை மற்றும் மூலக்கூறுகளின் பருமன் என்பன உயர்வடைவதாகும். நீராவி மற்றும் குளிரூட்டி வாயுக்கள் முதலான பாரமான வாயுக்களிலும் இந்நடத்தைக் காணப்படாது. சில குறித்த தாழ்ந்த வெப்பநிலையிலும் உயர் அமுக்கத்திலும் மெய் வளிமங்கள் நிலை மாற்றத்திற்கு உள்ளாகின்றன. நிலை மாற்றத்தினை இலட்சிய வாயுக் கொள்கை விவரிக்காது அல்லது அனுமதிக்காது.
# கருத்தியல் வளிமம்

## இலட்சிய வாயுக்களின் வகைகள்

இலட்சிய வாயுக்கள் பிரதானமாக மூன்று வகைகளாகப் பிரிக்கப்படும்:  
- வகைமாதிரியான அல்லது மக்ஸ்வெல்- வோல்ஸ்மான் இலட்சிய வாயு,
- இலட்சிய துணிக்கை பொஸ் வாயு-இது போசன் துணிக்கைகளை உள்ளடக்கியது,
- இலட்சிய துணிக்கை பேர்மி வாயு-இது பேர்மியன் துணிக்கைகளை உள்ளடக்கியது.
# கருத்தியல் வளிமம்

## நூல் உதவி

- உயிரி இயற்பியல் 1-தமிழ் நாட்டுப் பாடநூல் திறுவனம்.